proxectonos/corpus_dominio_legal_administrativo_tmp huggingface dataset:
ORDE do 7 de novembro de 2005 pola que se determinan os servizos mínimos durante a folga convocada para os días 8, 9, 15, 16 e 17 de novembro no complexo mineiro-eléctrico da empresa Endesa Generación, S.A. nas Pontes de García Rodríguez.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/11/2005

O artigo 28.2º da Constitución española recoñece o dereito de folga dos traballadores para a defensa dos seus intereses, malia limitar o seu exercicio para garantir o mantemento dos servizos esenciais da comunidade. O Decreto 155/1988, do 9 de xuño, no seu artigo 3 faculta o conselleiro competente por razón dos servizos esenciais afectados para que, mediante orde, e ante unha situación de folga, decida o mínimo de actividade necesaria para asegurar o mantemento dos servizos, así como para determinar o persoal preciso para a súa prestación.
Por esta razón, cómpre a determinación de servizos mínimos ao teren carácter esencial os de abastecemento e mantemento de bens de utilidade pública, tal como recoñece o propio Decreto 155/1988, do 9 de xuño, da Xunta de Galicia, e, convocada a folga que afectará o complexo mineiro-eléctrico da empresa Endesa Generación, S.A. nas Pontes de García Rodríguez desde as 6.00 horas do día 8 ata as 22.00 horas do día 9 de novembro de 2005 e desde as 6.00 horas do día 15 ata as 22.00 horas do día 17 de novembro de 2005,
DISPÓN
Artigo 1º
Mentres dure a folga anunciada para os día 3 e 4 de novembro deste ano que comezará ás 6.00 horas do día 3-11-2005 e rematará ás 22.00 horas do día 4-11-2005 no complexo mineiro-eléctrico Endesa Generación, S.A., os servizos mínimos serán os seguintes:
1. Días 8 e 9 de novembro (martes e mércores) e 15, 16 e 17 de novembro (martes, mércores e xoves).
2. En todas as situacións anteriores, no caso de producirse algunha avaría ou incidente de carácter grave ou desabastecemento do parque de carbón da central térmica, a dirección e o comité de folga reuniranse co fin de acordar o persoal necesario para a correspondente reparación.
Artigo 2º
O incumprimento desta obriga de manter os servizos mínimos fixados nesta orde será sancionado de conformidade coa lexislación vixente aplicable.
Artigo 3º
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de novembro de 2005.
Fernando Xavier Blanco Álvarez
Conselleiro de Innovación e Industria
CORRECCIÓN de erros.-Orde do 9 de maio de 2005 pola que se actualiza a oferta de ciclos formativos de formación profesional, por ciclo completo, en centros públicos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/2005

Advertidos erros no anexo da citada orde, publicada no DOG número 97, do 23 de maio de 2005, cómpre efectuar as seguintes correccións:
Onde di:
Nome concello
Código centro
Nome centro
Réxime
Código ciclo
Nome ciclo
Rianxo
15026807
IES Félix Muriel
Ordinario
CM06002
Xestión comercial e márketing
Vilagarcía de Arousa
36013771
IES Fermín Bouza Brey
Ordinario
CM09003
Sistemas de regulación e control automáticos
Debe dicir:
Nome concello
Código centro
Nome centro
Réxime
Código ciclo
Nome ciclo
Rianxo
15026807
IES Félix Muriel
Ordinario
CS06002
Xestión comercial e márketing
Vilagarcía de Arousa
36013771
IES Fermín Bouza Brey
Ordinario
CS09003
Sistemas de regulación e control automáticos
RESOLUCIÓN do 24 de outubro de 2005 pola que se fai público o nomeamento dos vicevaledores segundo e terceiro do Valedor do Pobo.
VALEDOR DO POBO — II. AUTORIDADES E PERSOAL — 08/11/2005

De conformidade coa proposta da Comisión de Peticións do Parlamento de Galicia efectuada na reu
nión celebrada o pasado 19 de outubro, a teor do disposto no artigo 9.1º da Lei do valedor do Pobo, dispoño nomear:
-Vicevaledor segundo, a Domingos Merino Mejuto.
-Vicevaledora terceira, a Mª Dolores Galovart Carrera.
O que se fai público en cumprimento do disposto no artigo 9.2º da referida lei.
Santiago de Compostela, 24 de outubro de 2005.
José Ramón Vázquez Sandes
Valedor do Pobo
RESOLUCIÓN do 21 de outubro de 2005 pola que se conceden o Premio José Varela de Montes de Investigación Sanitaria e o Premio para Investigadores Mozos (área sanitaria) correspondentes aos Premios Galicia de Investigación 2005.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 02/11/2005

Por orde da Consellería de Innovación, Industria e Comercio do 21 de xuño de 2005 (DOG do 28 de xuño), convocáronse o premio José Varela de Mon
tes de Investigación Sanitaria e o Premio para Investigadores Mozos (área sanitaria), correspondentes aos Premios Galicia de Investigación 2005.
De acordo co establecido nas bases da convocatoria, a decisión adoptada polo xurado debe coñecerse mediante a correspondente publicación do Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Concederlle o Premio José Varela de Montes de Investigación Sanitaria a Felipe Casanueva Freijo.
Segundo.-Concederlle o Premio para Investigadores Mozos (área sanitaria) a José Antonio Castro Hermida.
Esta resolución pon fin á vía administrativa segundo o disposto nos artigos 114 e seguintes da Lei 4/1999, do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 24 de outubro de 2005.
P.D. (Orde 27-9-2005)
Emilio Nogueira Moure
Secretario xeral da Consellería de
Innovación e Industria
ORDE do 31 de outubro de 2005 pola que se determinan os servizos mínimos durante a folga convocada para os día 3 e 4 de novembro no complexo mineiro-eléctrico da empresa Endesa Generación, S.A. nas Pontes de García Rodríguez.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 02/11/2005

O artigo 28.2º da Constitución española recoñece o dereito de folga dos traballadores para a defensa dos seus intereses, malia limitar o seu exercicio para garantir o mantemento dos servizos esenciais da comunidade. O Decreto 155/1988, do 9 de xuño, no seu artigo 3 faculta o conselleiro competente por razón dos servizos esenciais afectados para que, mediante orde, e ante unha situación de folga, decida o mínimo de actividade necesaria para asegurar o mantemento dos servizos, así como para determinar o persoal preciso para a súa prestación.
Por esta razón, cómpre a determinación de servizos mínimos ao teren carácter esencial os de abastecemento e mantemento de bens se utilidade pública, tal como recoñece o propio Decreto 155/1988, do 9 de xuño, da Xunta de Galicia, e, convocada a folga que comezará ás 6.00 horas do día 3 de novembro de 2005 e rematará ás 22.00 horas do día 4 de novembro de 2005 no complexo mineiro-eléctrico da empresa Endesa Generación, S.A. nas Pontes de García Rodríguez,
DISPÓN
Artigo 1º
Mentres dure a folga anunciada para os día 3 e 4 de novembro deste ano que comezará ás 6.00 horas do día 3-11-2005 e rematará ás 22.00 horas do día 4-11-2005 no complexo mineiro-eléctrico Endesa Generación, S.A., os servizos mínimos serán os seguintes:
1) Días 3 e 4 de novembro (xoves e venres).
2) En todas as situacións anteriores, no caso de producirse algunha avaría ou incidente de carácter grave ou desabastecemento do parque de carbón da central térmica, a dirección e o comité de folga reuniranse co fin de acordar o persoal necesario para a correspondente reparación.
Artigo 2º
O incumprimento desta obriga de manter os servizos mínimos fixados nesta orde será sancionado de conformidade coa lexislación vixente aplicable.
Artigo 3º
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de outubro de 2005.
Fernando Xavier Blanco Álvarez
Conselleiro de Innovación e Industria
ORDE do 8 de setembro de 2005 pola que se lle autoriza a ampliación dunha unidade ao centro privado de educación especial Duques de Lugo de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/2005

Examinado o expediente presentado polo centro privado de educación especial Duques de Lugo de Santiago de Compostela (A Coruña), no que solicita a ampliación dunha unidade no devantito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos o Real decreto 334/1985, do 6 de marzo, de ordenación da educación especial (BOE do 16 de marzo); a Orde ministerial do 30 de xaneiro de 1986 (BOE do 4 de febreiro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve, esta consellería, por proposta da Dirección Xeral de Ordenación e Innovación Educativa,
DISPÓN:
Autorizarlle ao centro privado de educación especial Duques de Lugo de Santiago de Compostela (A Coruña) a ampliación dunha unidade, segundo os datos que se relacionan no anexo desta orde, facendo constar que para a posta en funcionamento dela, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de
dous meses perante o Tribunal Superior de Xustiza de Galicia.
Santiago de Compostela, 8 de setembro de 2005.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Santiago de Compostela.
Localidade: Lamas de Abade.
Enderezo: Raiola nº 6.
Denominación: Centro Privado de Educación Especial Duques de Lugo.
Titular: Asociación de Padres de Niños Autistas y Psicóticos.
Código do centro: 15025347.
Nivel: educación especial.
Unidades de que constaba: 5 (autistas).
Unidades novas autorizadas: 1 (autistas).
Total de unidades autorizadas: 6 (autistas).
RESOLUCIÓN do 22 de setembro de 2005, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulgar a proba de madurez para o acceso ao nivel III da formación deportiva regulada pola Orde ECD/3310/2002, do 16 de decembro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/09/2005

Segundo o establecido no artigo 4 da Orde do 24 de marzo de 2003, que regula as probas de madurez e de carácter específico para o acceso ás ensinanzas deportivas reguladas polo Real decreto 1913/1997, do 19 de decembro, para o ámbito da súa competencia, e publicada a Resolución do 2 de setembro de 2005, da Dirección Xeral de Formación Profesional e Ensinanzas Especiais, pola que se convocan probas de madurez para o acceso ao nivel III da formación deportiva regulada pola Orde ECD/3310/2002, do 16 de decembro, procede nomear o tribunal que deberá xulgar estas probas.
En consecuencia, esta dirección xeral
RESOLVE:
Facer pública a composición do tribunal único que deberá xulgar a proba de madurez para o acceso ao nivel III da formación deportiva regulada pola
Orde ECD/3310/2002, do 16 de decembro, que figura no anexo desta resolución.
Santiago de Compostela, 22 de setembro de 2005.
Antonio Vázquez Vázquez
Director xeral de Formación Profesional
e Ensinanzas Especiais
ANEXO
-Tribunal:
Presidente: Fernando Fernández Fraga.
Vogais:
Luz Ares Fandiño.
Ricardo Pita Fernández.
Pilar Peñas Boleas.
Nieves Seoane Martínez.
-Tribunal suplente:
Presidente: Gonzalo Iglesias Varela.
Vogais:
Belén Santos Lago.
Jesús Valcárcel López.
Ángeles Blanco Lamas.
Mª Pilar Cornide Seco.
ORDE do 7 de setembro de 2005 pola que se lle autoriza a ampliación dunha unidade de educación infantil ao centro privado Los Sauces da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/09/2005

Examinado o expediente presentado polo centro privado Los Sauces da Coruña, no que solicita a ampliación dunha unidade de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, de 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizarlle a ampliación dunha unidade de educación infantil ao centro privado Los Sauces da Coruña, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 7 de setembro de 2005.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: A Coruña.
Enderezo: r/ Roma nº 1. A Zapateira.
Denominación: Centro Privado Los Sauces.
Titular: José Luis Blanco Maciñeira.
Código do centro: 15020477.
Nivel: educación infantil.
Unidades de que constaba: 2.
Unidades novas autorizadas: 1.
Composición resultante:
3 unidades de educación infantil.
ORDE do 8 de setembro de 2005 pola que se autoriza o cambio de denominación do CEIP Lagoas 3 de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/09/2005

Tendo en conta o artigo 8.1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, (DOG do 21 de outubro), así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de Compostela, 8 de setembro de 2005.
Laura Sánchez Piñón
Conselleira de Educación e Ordenación Universitaria
ANEXO
Provincia: Ourense.
Concello: Ourense.
Localidade: Ourense.
Código do centro: 32015669.
Denominación: Colexio de Educación Infantil e Primaria Lagoas 3.
Nova denominación: Colexio de Educación Infantil e Primaria Mestre Vide.
ORDE do 20 de setembro de 2005 pola que se resolve a cesión en propiedade de material para o Plan específico de protección civil ante o risco de nevaradas en Galicia (Plan Nega).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/09/2005

Por Orde do 15 de abril de 2005 (DOG nº 84, do 3 de maio), a Consellería de Xustiza, Interior e Administración Local anunciou normas para a cesión en propiedade aos concellos e mancomunidades de concellos galegos de material para o Plan específico de protección civil ante o risco de nevaradas en Galicia (Plan Nega).
Vista a proposta de resolución da comisión avaliadora, en aplicación do artigo 7 da Orde do 15 de abril,
RESOLVO:
Primeiro.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2005 a cesión en propiedade de coitelas quitaneves ao Concello de Cervantes na provincia de Lugo e á mancomunicade de concellos Navea-Bibei, na provincia de Ourense; a cesión en propiedade de espalladoras de sal aos concellos do Incio e Lugo na provincia de Lugo e aos concellos da Gudiña e Viana do Bolo na provincia de Ourense; a cesión en propiedade dun xogo de láminas de desgaste e patíns para coitela aos concellos da Fonsagrada e Quiroga na provincia de Lugo e aos concellos da Gudiña, A Mezquita e Bande na provincia de Ourense; a cesión en propiedade de dous xogos de láminas de desgaste e patíns para coitela ao Concello da Veiga, na provincia de Ourense.
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 20 de setembro de 2005.
Jose Luis Méndez Romeu
Conselleiro de Presidencia, Administracións
Públicas e Xustiza
ORDE do 26 de setembro de 2005 pola que se modifica a do 22 de decembro de 2004 pola que se establecen as normas para a concesión de axudas a entidades colaboradoras de pesca fluvial para o fomento da riqueza piscícola.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 29/09/2005

Na tramitación das axudas ás entidades colaboradoras de pesca para o fomento da riqueza piscícola, recollidas na orde da Consellería de Medio Ambiente do 22 de decembro do pasado ano (DOG nº 254, do 31 de decembro) producíronse retrasos, non imputables directamente aos beneficiarios destas, que poden dificultar a xustificación dos investimentos, á que se refire o artigo 19º da disposición citada, polo que se fai necesario proceder a unha ampliación do prazo establecido nel, para facilitar o cumprimento da dita obriga polos beneficiarios destas axudas.
En virtude do anterior e en uso das atribucións que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Dáselle nova redacción ao artigo 19º da orde da Consellería de Medio Ambiente do 22 de decembro do pasado ano (DOG nº 254, do 31 de decembro), que quedará redactado como segue:
«Artigo 19º.-Prazo de xustificación dos investimentos.
Con carácter xeral e salvo que a resolución de concesión da axuda dispoña o contrario, a xustificación do remate dos investimentos e do pagamento de conceptos correspondentes a eles, deberá realizarse antes do 1 de novembro de 2005».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de setembro de 2005.
Manuel Vázquez Fernández
Conselleiro de Medio Ambiente
e Desenvolvemento Sostible
ORDE do 26 de setembro de 2005 pola que se amplía a dotación orzamentaria para a concesión de axudas para a mellora e modernización das estruturas de produción das explotacións agrarias convocadas pola Orde do 16 de decembro de 2004.
CONSELLERÍA DO MEDIO RURAL — III. OUTRAS DISPOSICIÓNS — 29/09/2005

Pola Orde do 16 de decembro de 2004 convocáronse para o ano 2005 as axudas para a mellora e modernización das estruturas de produción das
explotacións agrarias (Diario Oficial de Galicia nº 247, do 22 de decembro). As bases reguladoras destas axudas establécense na orde desta consellería, do 7 de xuño de 2002 (Diario Oficial de Galicia nº 113, do 13 de xuño).
No artigo 12 da Orde do 16 de decembro de 2004, relativo ao financiamento destas axudas, detállase a aplicación orzamentaria e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas polos agricultores e gandeiros da Comunidade Autónoma de Galicia, sempre que cumpran co establecido nas ordes desta consellería citadas anteriormente.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 50/2002, do 14 de febreiro,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 16 de decembro de 2004 (Diario Oficial de Galicia nº 247, do 22 de decembro), pola que se convocan para o ano 2005 as axudas para a mellora e modernización das estruturas de produción das explotacións agrarias, nun total de 14.500.000 euros, tal e como se especifica de seguido:
a) A aplicación orzamentaria 57.03.614-A.774.0 increméntase en seis millóns de euros (6.000.000 de A), para o ano corrente 2005.
b) A aplicación orzamentaria 57.03.614-A.777.3, increméntase en tres millóns quiñentos mil euros (3.500.000 de A) para o ano corrente 2005, e en cinco millóns de euros (5.000.000 A) para a anualidade do 2006.
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda para a mellora e modernización das estruturas de produción das explotacións agrarias estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 16 de decembro de 2004.
Santiago de Compostela, 26 de setembro de 2005.
Alfredo Suárez Canal
Conselleiro do Medio Rural
CORRECCIÓN de erros.-Resolución do 19 de xullo de 2005 pola que se adxudican as axudas correspondentes ao Programa de Tecnoloxías da Alimentación, convocadas no anexo VI da Orde do 1 de febreiro de 2005 (Diario Oficial de Galicia do 10 de febreiro).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 29/09/2005

Advertidos erros na devandita resolución, publicada no Diario Oficial de Galicia nº 145, do venres, 29 de xullo de 2005, cómpre realizar as seguintes correccións:
Na páxina 13.428, no anexo I, liña horizontal terceira (código da axuda: PGIDIT05TAL20801PR), dentro da subepígrafe titulada «Subproxectos», liña horizontal primeira, na columna vertical titulada «Duración (anos)», onde di: «2», debe dicir: «3».
Na páxina 13.428, no anexo I, liña horizontal terceira (código da axuda: PGIDIT05TAL20801PR), dentro da subepígrafe titulada «Subproxectos», liña horizontal segunda, na columna vertical titulada «Duración (anos)», onde di: «2», debe dicir: «3».
CORRECCIÓN de erros.-Resolución do 19 de xullo de 2005 pola que se adxudican as axudas correspondentes ao Programa de Recursos Agropecuarios, convocadas no anexo I da Orde do 1 de febreiro de 2005 (Diario Oficial de Galicia do 10 de febreiro).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 29/09/2005

Advertido erro na devandita resolución, publicada no Diario Oficial de Galicia número 150, do venres, 5 de agosto de 2005, cómpre realizar a seguinte corrección:
Na páxina 13.777 incorpórase ao anexo I o seguinte beneficiario, coas contías que se sinalan e polo período indicado:
ORDE do 29 de agosto de 2005 pola que se fixa o prezo de venda ao público da publicación Límites de exposición profesional para axentes químicos, 2005.
CONSELLERÍA DE TRABALLO — III. OUTRAS DISPOSICIÓNS — 20/09/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe preceptivo favorable pola Consellería de Economía e Facenda, esta consellería
DISPÓN:
Artigo único.-O prezo de venda ao público da publicación editada por esta consellería denominada Límites de exposición profesional para axentes químicos, 2005 será de 8,50 A, IVE incluído.
Santiago de Compostela, 29 de agosto de 2005.
Ricardo Jacinto Varela Sánchez
Conselleiro de Traballo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 10 de agosto de 2005 pola que se fixa o prezo de venda ao público da publicación Manual de Cirurxía Menor en Atención Primaria.
CONSELLERÍA DE SANIDADE — III. OUTRAS DISPOSICIÓNS — 20/09/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 10 de agosto de 2005.
Mª José Rubio Vidal
Conselleira de Sanidade
ANEXO I
* Manual de Cirurxía Menor en Atención Primaria: 6 euros.
ORDE do 19 de setembro de 2005 pola que se determinan os servizos mínimos que hai que manter durante a folga convocada na empresa Luber, S.L.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 20/09/2005

Ante a convocatoria de folga presentada na empresa Luber, S.L., que terá lugar entre as 00.00 horas e as 24.00 horas dos días: 21, 22, 23, 27, 28, 29 e 30 de setembro e, de xeito indefinido, desde as 00.00 horas do 3 de outubro do ano 2005, procede que, de conformidade co establecido no artigo 3 do Decreto 155/1988, do 9 de xuño, esta consellería determine os servizos mínimos que permitan, en consonancia co establecido no artigo 28.2º da nosa Constitución, compaxinar o exercicio lexítimo do dereito á folga dos traballadores co mantemento dos servizos esenciais á comunidade.
A empresa Luber, S.L. vén prestando na provincia da Coruña dezaoito servizos de transporte público regular de uso especial -escolar-, contratados pola Consellería de Educación e Ordenación Universitaria.
Vista a xustificación achegada pola Consellería de Educación e Ordenación Universitaria referente á imposibilidade de agrupación de liñas que reduzan o número de expedicións contratadas, polo seu carácter de servizos esencialmente rurais, e a ausencia de servizos de transporte regular de uso xeral alternativos, resulta preciso garantir o acceso ao sistema educativo dos alumnos afectados pola presente convocatoria de folga, polo que, con base no establecido no Decreto 61/1985, do 18 de abril,
DISPOÑO:
Artigo 1º
Os servizos mínimos que deberán manterse durante a folga convocada na empresa Luber, S.L. serán os seguintes:
Servizos regulares de uso especial para transporte de escolares e estudantes.
Deberanse manter os servizos de escolares e estudantes nas expedicións normalmente establecidas de luns a venres lectivos.
Artigo 2º
O incumprimento da obriga de atender os servizos mínimos fixados nesta orde será sancionado de conformidade coa lexislación vixente.
Artigo 3º
O disposto na presente orde non suporá ningunha limitación dos dereitos que a normativa reguladora do dereito de folga lles recoñece aos traballadores.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de setembro de 2005.
María José Caride Estévez
Conselleira de Política Territorial,
Obras Públicas e Transportes
ORDE do 19 de setembro de 2005 pola que se dispón o nomeamento do presidente da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 22/09/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da comunidade autónoma.
Para dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes
para a designación e separación do presidente da Autoridade Portuaria de Vigo e a súa ría.
En consecuencia,
DISPOÑO:
Artigo único.-O nomeamento de Abel Caballero Álvarez como presidente da Autoridade Portuaria de Vigo e a súa ría.
Santiago de Compostela, 19 de setembro de 2005.
María José Caride Estévez
Conselleira de Política Territorial, Obras Públicas
e Transportes
ORDE do 19 de setembro de 2005 pola que se dispón o cesamento do presidente da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 22/09/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da comunidade autónoma.
Para dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria de Vigo e a súa ría.
En consecuencia,
DISPOÑO:
Artigo único.-O cesamento de Julio Pedrosa Vicente, como presidente da Autoridade Portuaria de Vigo e a súa ría, agradecéndolle os servizos prestados.
Santiago de Compostela, 19 de setembro de 2005.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 504/2005, do 22 de setembro, polo que se nomea delegado provincial de Lugo a Xosé Anxo Carreira Montes.
CONSELLERÍA DE VIVENDA E SOLO — II. AUTORIDADES E PERSOAL — 23/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día vinte e dous de setembro de dous mil cinco,
Nomeo delegado provincial de Lugo a Xosé Anxo Carreira Montes.
Santiago de Compostela, vinte e dous de setembro de dous mil cinco.
Emilio Pérez Touriño
Presidente
María Teresa Táboas Veleiro
Conselleira de Vivenda e Solo
DECRETO 503/2005, do 22 de setembro, polo que se nomea director xeral da División de Recursos Humanos e Desenvolvemento Profesional do Servizo Galego de Saúde a Antonio José Fernández Paniagua.
CONSELLERÍA DE SANIDADE — II. AUTORIDADES E PERSOAL — 23/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta
da conselleira de Sanidade e logo de deliberación do Consello da Xunta de Galicia, na súa reunión do día vinte e dous de setembro de dous mil cinco,
Nomeo director xeral da División de Recursos Humanos e Desenvolvemento Profesional do Servizo Galego de Saúde a Antonio José Fernández Paniagua.
Santiago de Compostela, vinte e dous de setembro de dous mil cinco.
Emilio Pérez Touriño
Presidente
María José Rubio Vidal
Conselleira de Sanidade
DECRETO 501/2005, do 22 de setembro, polo que se dispón que cese José Ignacio Lema Piñeiro como director xeral da División de Recursos Humanos do Servizo Galego de Saúde.
CONSELLERÍA DE SANIDADE — II. AUTORIDADES E PERSOAL — 23/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta
da conselleira de Sanidade e logo de deliberación do Consello da Xunta de Galicia, na súa reunión do día vinte e dous de setembro de dous mil cinco,
Que cese José Ignacio Lema Piñeiro como director xeral da División de Recursos Humanos do Servizo Galego de Saúde, agradecéndolle os servizos prestados.
Santiago de Compostela, vinte e dous de setembro de dous mil cinco.
Emilio Pérez Touriño
Presidente
María José Rubio Vidal
Conselleira de Sanidade
DECRETO 502/2005, do 22 de setembro, polo que se nomea delegado provincial de Lugo a Xoán Xosé Molina Vázquez.
CONSELLERÍA DE CULTURA E DEPORTE — II. AUTORIDADES E PERSOAL — 23/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día vinte e dous de setembro de dous mil cinco,
Nomeo delegado provincial de Lugo a Xoán Xosé Molina Vázquez.
Santiago de Compostela, vinte e dous de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
CORRECCIÓN de erros.-Orde do 29 de xullo de 2005 pola que se establece a oferta educativa, a partir do curso 2005-2006, das escolas de arte e superiores de deseño Pablo Picasso da Coruña, Mestre Mateo de Santiago de Compostela, Ramón Falcón de Lugo e Antonio Faílde de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/09/2005

Advertidos erros na devandita orde, publicada no Diario Oficial de Galicia nº 149, do 4 de agosto, de 2005, páxina 13.691, no anexo:
Onde di: «Escola de Arte Pablo Picasso», debe dicir: «Escola de Arte e Superior de Deseño Pablo Picasso».
Onde di: «Escola de Arte Mestre Mateo», debe dicir: «Escola de Arte e Superior de Deseño Mestre Mateo».
Onde di: «Escola de Arte Ramón Falcón», debe dicir: «Escola de Arte e Superior de Deseño Ramón Falcón».
Onde di: «Escola de Arte Antonio Failde», debe dicir: «Escola de Arte e Superior de Deseño Antonio Faílde».
DECRETO 499/2005, do 15 de setembro, polo que se nomea director xeral de Aseguramento e Planificación Sanitaria a Germán González Pazó.
CONSELLERÍA DE SANIDADE — II. AUTORIDADES E PERSOAL — 16/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Sanidade e logo de deliberación
do Consello da Xunta de Galicia, na súa reunión do día quince de setembro de dous mil cinco,
Nomeo director xeral de Aseguramento e Planificación Sanitaria a Germán González Pazó.
Santiago de Compostela, quince de setembro de dous mil cinco.
Emilio Pérez Touriño
Presidente
María José Rubio Vidal
Conselleira de Sanidade
DECRETO 497/2005, do 15 de setembro, polo que se nomea delegada provincial de Pontevedra a Marta Patricia Souto González.
CONSELLERÍA DE CULTURA E DEPORTE — II. AUTORIDADES E PERSOAL — 16/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día quince de setembro de dous mil cinco,
Nomeo delegada provincial de Pontevedra da Consellería de Cultura e Deporte a Marta Patricia Souto González.
Santiago de Compostela, quince de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
DECRETO 498/2005, do 15 de setembro, polo que se nomea presidenta do Instituto Galego das Artes Escénicas e Musicais a conselleira de Cultura e Deporte.
CONSELLERÍA DE CULTURA E DEPORTE — II. AUTORIDADES E PERSOAL — 16/09/2005

En virtude do establecido no artigo 11 da Lei 4/1989, do 21 de abril, de creación do Instituto Galego das Artes Escénicas e Musicais, modificada pola Lei 2/1991, do 14 de xaneiro, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día quince de setembro de dous mil cinco,
Nomeo presidenta do Instituto Galego das Artes Escénicas e Musicais, por razón do seu cargo, a conselleira de Cultura e Deporte.
Santiago de Compostela, quince de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
DECRETO 496/2005, do 15 de setembro, polo que se nomea delegada provincial de Pontevedra a Mª Montserrat Prado Cores.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 16/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día quince de setembro de dous mil cinco,
Nomeo delegada provincial de Pontevedra da Consellería de Innovación e Industria a Mª Montserrat Prado Cores.
Santiago de Compostela, quince de setembro de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
ORDE do 9 de setembro de 2005 pola que se designa a Ana María Rúa Souto como presidenta da Xunta Arbitral de Consumo de Galicia.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 16/09/2005

De conformidade co acordo subscrito o 5 de xullo de 1994, entre a Consellería de Industria e Comercio e o Instituto Nacional do Consumo, para a constitución da Xunta Arbitral de Consumo de Galicia, en relación co disposto no artigo 3.1º p) do Decreto 192/2005, do 23 de xuño, polo que se establece a estrutura orgánica do Instituto Galego de Consumo, e para dar cumprimento no artigo 3.4º do Real decreto 636/1993, do 3 de maio, polo que se regula o sistema arbitral de consumo,
DISPOÑO:
Designar a Ana María Rúa Souto, presidenta do Instituto Galego de Consumo, como presidenta da Xunta Arbitral de Consumo de Galicia.
Santiago de Compostela, 9 de setembro de 2005.
Fernando Xabier Blanco Álvarez
Conselleiro de Innovación e Industria
DECRETO 494/2005, do 15 de setembro, polo que se nomea director xeral do Gabinete de Presidencia a Aurelio Romero Serrano.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 16/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións
Públicas e Xustiza e logo de deliberación do Consello da Xunta de Galicia, na súa reunión do día quince de setembro de dous mil cinco,
Nomeo director xeral do Gabinete de Presidencia a Aurelio Romero Serrano.
Santiago de Compostela, quince de setembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 9 de setembro de 2005 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 16/09/2005

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Pesca e Asuntos Marítimos para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración, polo que, vista a petición realizada ao abeiro do disposto no artigo 40, número 2º, da Lei 27/1992, e, en canto órgano competente,
DISPOÑO:
O cesamento de Pablo Ramón Fernández Asensio como vogal do Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 9 de setembro de 2005.
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 492/2005, do 15 de setembro, polo que se dispón que cese Mª Carmen Bianchi Valcarce como delegada provincial de Pontevedra da Consellería de Innovación, Industria e Comercio.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 16/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día quince de setembro de dous mil cinco,
DISPOÑO:
Que cese Mª Carmen Bianchi Valcarce como delegada provincial de Pontevedra da Consellería de Innovación, Industria e Comercio, agradecéndolle os servizos prestados.
Santiago de Compostela, quince de setembro de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
DECRETO 495/2005, do 15 de setembro, polo que se nomea secretaria xeral de Política Lingüística a María Sol López Martínez.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 16/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día quince de setembro de dous mil cinco,
Nomeo secretaria xeral de Política Lingüística a María Sol López Martínez.
Santiago de Compostela, quince de setembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 7 de setembro de 2005 pola que se modifica a do 19 de novembro de 2003 pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 16/09/2005

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade da Coruña.
De acordo con artigo 10.1º b) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento.
A renuncia deberá presentárselle por escrito á autoridade, entidade ou institución designante e ao presidente do Consello Social, que lla comunicará á consellería competente en materia universitaria, e publicarase no Diario Oficial de Galicia, data desde a que producirá efectos.
Segundo o artigo 10.2º da dita Lei 1/2003, do 9 de maio, dos consellos sociais do sistema universitario de Galicia, as vacantes deberán cubrirse pola autoridade, entidade ou institución correspondente no prazo máximo de 3 meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante ata a finalización do correspondente mandato. En todo caso, o membro substituído entenderase nomeado polo período que reste do anterior mandato.
O 2 de maio de 2005, Epifanio Campo Fernández preséntalle ao Consello Social da Universidade da Coruña a renuncia como membro deste por motivos persoais.
Con data 5 de maio de 2005, o presidente do Consello Social da Universidade da Coruña, en cumprimento do disposto no artigo 10 da Lei 1/2003, do 9 de maio, dos consellos sociais do sistema universitario de Galicia, comunica a renuncia por motivos persoais de Epifanio Campo Fernández, conselleiro do Consello Social da Universidade da Coruña, en representación dos intereses sociais e designado pola Xunta de Galicia.
Por todo iso,
DISPOÑO:
Artigo único.-Facer público o cesamento por renuncia de Epifanio Campo Fernández, representante dos intereses sociais no Consello Social da Universidade da Coruña designado pola Xunta de Galicia.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de setembro de 2005.
Laura Sánchez Piñón
Conselleira de Educación e Ordenación
Universitaria
DECRETO 493/2005, do 15 de setembro, polo que se dispón que cese Amado Ricón Virulegio como presidente do Instituto Galego das Artes Escénicas e Musicais.
CONSELLERÍA DE CULTURA E DEPORTE — II. AUTORIDADES E PERSOAL — 16/09/2005

En virtude do establecido no artigo 11 da Lei 4/1989, do 21 de abril, de creación do Instituto Galego das Artes Escénicas e Musicais, modificada pola Lei 2/1991, do 14 de xaneiro, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día quince de setembro de dous mil cinco,
DISPOÑO:
Que cese Amado Ricón Virulegio como presidente do Instituto Galego das Artes Escénicas e Musicais, agradecéndolle os servizos prestados.
Santiago de Compostela, quince de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
CORRECCIÓN de erros.-Orde do 6 de xullo de 2005 pola que se aproban os concertos educativos cos centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/09/2005

Advertidos erros na citada Orde do 6 de xullo de 2005, publicada no Diario Oficial de Galicia nº 137, do 18 de xullo de 2005, cómpre facer as seguintes correccións:
Na páxina 12.727, no anexo VI, columna dereita, onde di: «F.C.T. CICLOS MEDIOS», debe dicir: «F.C.T. CICLOS SUPERIORES».